મોરબી : મોરબીના ટંકારામાં બે કલાકમાં 15 ઇંચ વરસાદ થયો હતો. જેથી નિચાણવાળા વિસ્તાર રહેતા લોકોને સુરક્ષિત સ્થાને ખસેડવામાં આવ્યાં હતાં. ધોધમાર વરસાદને કારણે સમગ્ર પંથકમાં વીજળી જતી રહી હતી. રાજકોટથી NDRF અને ફાયરની ટીમ રવાના કરવામાં આવી હતી. વરસાદ ચાલુ રહે તો ગામડાઓ ખાલી કરાવવા સુચના આપવામાં આવી છે. મોરબીના મચ્છુ ડેમ-2ના 15 દરવાજા 8 ફૂટ સુધી ખોલવામાં આવ્યાં હતાં. સાત ગામોને એલર્ટ કરવામાં આવ્યા છે. તો ભારે વરસાદને કારણે લોકોના ઘરોમાં પાણી ઘુસી ગયા હતાં. ટંકારા મામલતદાર ઓફિસમાં ફસાયેલા લોકોને બહાર કાઢવામાં આવ્યા હતાં.